395 Voluntas

Quia voluntas Dei est prima et recta regula omnium aliarum voluntatum, ideo qui sequuntur propriam voluntatem intractio errabunt. Ideo Christus docuit fideles orare, Matt. 6[:10]: *Fiat voluntas tua*. Secundum Philosophum, elementum quod immediate coniungitur celo mouetur motu celi, illud vero quod mouetur a celo. Sic spiritualiter Christi voluntas totaliter coniuncta fuit Deo. Ideo totaliter secundum Deum mouebatur. Ideo Matt. 26[:42] dicitur, *Si non potest hic calix transire nisi bibam illum, fiat voluntas tua*. Sed nostra mens non est taliter coniuncta Deo. Ideo quantum potest debet moueri secundum Deum. Vnde Hieronimus in *Epistola* ad Celanam, quid vnquam tam superbium, aut ingratum videri potest, quam aduersus eius viuere voluntatem, a quo ipsam voluntatem acceperis. Vnde Bernardus, in *Sermone* de vigilia natale Domini, dico vobis quod omnibus superbus extollitur supra modum. Vult Deus fieri voluntatem, scilicet, et superbus uult omnino suam voluntate fieri. Sed Deus tantum in hiis que ratio approbat, superbus vero et sine ratione, et contra rationem. Vnde Augustinus, *Super Genesim,* libro 8, c. 22, non potest fieri quin voluntas, aliquando sumitur pro gratuito, ut Iudic. 5[:9]: *Propria voluntate* *[obtulistis] vos discrimini.* Nunc non est periculosa, nec etiam quando voluntas propria coniungitur Dei voluntati, ut eam sequatur uel preter eam. Nichil velit sed illa voluntas que mere propria est periculosa. Vnde Bernardus, tolle propriam voluntatem, et non erit infernus, Prou. 29[:15]: *Puer qui dimittitur voluntati suæ* offendit *matrem suam*. Et Ose. 10[:6]: *Confundetur Israël in voluntate sua*. De regulata voluntate, dicit Chrisostomus, *Super Mattheum imperfectum*, homilia 45, voluntas remuneratur pocius quam opus qui gratia. Aque frigide mercedem constituit puto quod fine opere unde voluntati reddet mercedem. Igitur sciendum quod voluntas Dei quo ad nos triplex est: preceptoria, communatoria, consolatoria.

De primo Thess. 4[:3]: *Hæc est voluntas Dei, sanctificatio vestra*. Quamuis sanctificacio uel dilectio caritatis non fit expresse in lege de intencione preceptorum. Est tamen de principali intencione legislatoris qui in omni precepto hoc intendit. Vnde Augustinus, *De verbis Domini*, sermo 1, c. 2, forsan delectat te inebriari, dicit scriptura, noli. Delectat te nugari, dicit tibi scriptura, noli. Delectat te adulterari, dicit scriptura, noli. Et sic de reliquis peccatis. Augustinus, *Super Genesim* libro 8, c. 10, primum et maximum vicium ad ruinam est vti propria voluntate, cuius vicii nomen est inobedientia.

Item, Augustinus, *Epistola* 31, ex qualitatibus proprie voluntatis, non ex spaciis temporum, recta facta que mala menciuntur. Alioquin magis peccatum haberetur, arborem deicere. Quod sit magna mora, et multis ictibus quam hominem occidere. Quod fit vno ictu, et breui tempore. Cum duo sunt aduersarii sibi et vnus habet alium in potestate sua compellit eum secundum voluntatem suam et tollit ei libertatem, nisi superior ad vtrumque apponat manum suam, sed modo dicitur Gal. 5[:17]: *Caro concupiscit adversus spiritum, spiritus adversus carnem: hæc enim sibi invicem adversantur, ut non quæcumque vultis, illa faciatis*. Spiritus autem est in potestate carnis quia est in regno suo. Omnis autem planeta pocior est in domo sua uel in domicilio suo. Et omnis princeps in terra sua. Ideo hic caro retrahit spiritum ne possit suam exercere voluntatem. Ideo non restat aliud remedium nisi recurrere ad superiorem, scilicet, Deum qui potest vtriusque cohibere voluntate. Augustinus, libro *83 questionum*, questione 68, nemo potest velle, nisi monitus a Deo, Phil. 2[:13]: *Deus qui operatur in vobis et velle, et perficere* /f. 124va/ *pro bona voluntate*. Exemplum ad hoc aqua duplici motu mouetur, scilicet, deorsum secundum naturam suam que est grauis, et sursum secundum naturam celestem, id est, secundum virtutem caloris solis. Vnde generantur nubes et pluuie, sic voluntas nostra que labilis est sicut aqua mouetur deorsum secundum naturam suam, sed quod sursum moueatur, hoc est ex dono Dei. Vnde Chrisostomus, *Super Mattheum,* homilia 63, aliud est concupiscere, et aliud velle. Non concupiscere, passionis est, velle autem arbitrii. Sepe enim concupiscimus quod noluimus. Si ergo concupiscentie non assenciat voluntas, concupiscentia sola non dampnatur, sed magis gloriosum facit.

¶ Item, tam libera est quod est domina sui actus, nec cogitur ab objecto, sicut intellectus solet cogi demonstracionibus. Ideo ipsa sola inter potestates anime apud Deum iudicatur. Inde est quod Ptolomeus, dicit quod homo sapiens dominatur astris, quia per voluntatem suam liberam potest vitare illa ad que astra disponunt.

Item, dicit Augustinus, omnia compleuit, qui quod sua potuit facit. Nam voluntas faciendi perfecta pro facto reputatur.

Item, Leo Papa, in *Homilia*, dicit, nemo qui non aliquam benevolentie portionem habeat. Nulli enim est paruus census, cui magnus est animus. Maiora sunt impendia divitum, quam pauperum, sed non distat fructus operum, vbi idem est affectus operantium. Refert Quintilianus, libro primo, *Declamationes*, quod quedam mulier enixa est geminos, quorum seniorem dilexit pater, mater vero iuniorem. Infirmato aliquando seniore, inquisiuit pater de salute apud medicum, et reponsum est, seniorem non posse viuere nisi minor moreretur. Mater crudelitatem medico imponit pater impietatem. Occiditur tamen junior et senior saluetur. Isto modo mater est voluntas hominis continuens amorem mundi. Quorum primum, Deus Pater plus diligit. Secundum, ipsa voluntas. Sed amor Dei quando infirmatur non potest conualescere nisi secundus amor extinguitur.